hotchpotch/miracl-hf-unified huggingface dataset:
สุซาคุ คุรุรุกิ
สุซาคุ คุรุรุกิ () เป็นตัวละครจากการ์ตูนญี่ปุ่นเรื่อง "โค้ด กีอัส" พากย์เสียงโดยทะกะฮิโระ ซะกุระอิ
สุซาคุ คุรุรุกิ เป็นบุตรชายของเก็มบุ คุรุรุกิ นายกรัฐมนตรีญี่ปุ่นคนสุดท้าย เขาได้พบกับลูลูช และ นันนาลี วี บริทาเนีย เชื้อพระวงศ์ที่บริทาเนียส่งมาเป็นเครื่องต่อรอง สุซาคุไม่ชอบลูลูชในตอนแรกเพราะคิดว่าเขาเป็นเจ้าชายซึ่งไม่สนใจคนอื่น จนกระทั่งเมื่อเวลาผ่านไป สุซาคุก็เข้าใจลูลูชมากขึ้นและทั้งสองกลายเป็นเพื่อนสนิทกัน สุซาคุต้องแยกจากพวกลูลูชในช่วงสงครามญี่ปุ่น-บริทาเนีย
ในช่วงที่บริทาเนียรุกรานญี่ปุ่น นายกรัฐมนตรีเก็มบุยืนกรานที่จะใช้กำลังต่อต้านอย่างเด็ดขาด สุซาคุได้สังหารบิดาของเขา โดยข่าวออกมาว่านายกฯเก็มบุฆ่าตัวตาย หลังการตายของเก็มบุ รัฐบาลญี่ปุ่นก็ประกาศยอมแพ้ต่อกองทัพบริทาเนีย หลังญี่ปุ่นกลายเป็นแอเรีย 11 สุซาคุก็ทิ้งสถานะอีเลฟเว่น เขาขึ้นทะเบียนเป็นชาวบริทาเนียกิตติมศักดิ์และสมัครเข้าเป็นพลทหารในกองทัพบริทาเนีย เขาได้พบกับลูลูชในขณะปฏิบัติหน้าที่ตามหาถังเก็บแก็สพิษในเก็ตโตเขตชินจุกุซึ่งถูกขโมยไปโดยกลุ่มก่อความไม่สงบ ในวันนั้นเองเขาได้ขึ้นบังคับไนท์แมร์เฟรมรุ่นต้นแบบ "แลนสล็อต" เข้าร่วมปฏิบัติการต่อต้านผู้ก่อความไม่สงบในเก็ตโตเขตชินจุกุ ซึ่งเป็นไนท์แมร์เฟรมที่สร้างขึ้นโดยหน่วยค้นคว้าพิเศษที่ขึ้นตรงต่อรัชทายาทลำดับสอง ชไนล์เซล เอล บริทาเนีย
ในเหตุการณ์วันนั้น สุซาคุตกเป็นผู้ต้องสงสัยในคดีสังหารข้าหลวงแอเรีย 11 แต่ก็รอดพ้นความผิดหลังได้ซีโร่เข้ามาช่วยออกหน้าแทน หลังพ้นความผิดเขาก็ได้ติดยศพันจ่าและเข้าเรียนที่โรงเรียนแอชพอร์ดที่เดียวกับลูลูช และต่อมาได้รับเลือกให้เป็นอัศวินประจำพระองค์ในองค์หญิงยูฟีเมีย ลี บริทาเนีย (ติดยศพันตรี) ต่อมาในเหตุการณ์แบล็กรีเบลเลียน เขาจับกุมซีโร่ไปถวายต่อจักรพรรดิและได้รับแต่งตั้งเป็นไนท์ออฟเซเว่น โดยได้รับภารกิจแรกคือเป็นผู้ติดตามของ จูเลียส คิงส์เลย์ เสนาธิการที่จักรพรรดิส่งไปบัญชาการกองทัพยูโรบริทาเนียในเซนต์ปีเตอร์สเบิร์ก หลังความแตกว่าคิงส์เลย์คืออดีตซีโร่และเจ้าชายบริทาเนีย ทั้งสุซาคุและคิงส์เลย์ถูกจับกุมไว้อย่างลับๆโดยคณะอัศวินเซนต์มีฮาเอล ทั้งคู่ถูกขังอยู่ได้ไม่นานก็ได้ลอร์ดคิมเมล (ต่อมาคือ โรโล่ แลมเพิร์จ) มาช่วยออกไป
หลังซีโร่ปรากฏตัวอีกครั้งในเหตุการณ์บาเบลทาวเวอร์ สุซาคุได้รับคำสั่งมาประจำการที่ญี่ปุ่นในตำแหน่งผู้ช่วยข้าหลวงและเข้าเรียนที่โรงเรียนแอชฟอร์ดเพื่อเฝ้าจับตาดูลูลูช ต่อมาสุซาคุได้สมคบกับองค์ชายชไนล์เซลก่อรัฐประหาร แต่ระหว่างที่สุซาคุไปสังหารจักรพรรดิชาลส์ก็ได้พบกับพระนางมารีแอน, ซีทู, ลูลูช และจักรพรรดิชาลส์ เมื่อสุซาคุได้รับรู้ถึงแผนการณ์สังหารพระเจ้าของจักรพรรดิชาลส์และมารีแอน ก็เปลี่ยนใจมาร่วมมือกับลูลูชเข้ายึดอำนาจในบริทาเนีย หลังลูลูชเป็นจักรพรรดิแล้วสุซาคุก็ได้รับการเลื่อนยศเป็นไนท์ออฟซีโร่ หลังสงครามแดโมคลีสซึ่งลูลูชได้รับชัยชนะ สุซาคุถูกประกาศว่าตายในสงคราม แต่แท้จริงแล้วได้รับมอบบทบาทซีโร่ต่อจากลูลูช และร่วมมือกับลูลูชจัดฉากการสังหารจักรพรรดิลูลูช
รายชื่ออาหารข้างถนน
รายชื่ออาหารข้างถนนแสดงรายการอาหารข้างถนนที่พร้อมกินและดื่มโดยการจำหน่ายของผู้ขายบนถนนหรือในสถานที่สาธารณะ อาทิเช่น ตลาดนัดหรืองานออกร้านแสดงสินค้า โดยทั่วไปจะจัดจำหน่ายกับสิ่งที่สามารถเคลื่อนย้ายได้ง่าย เช่น ซุ้มขายอาหาร รถเข็นอาหารหรือรถบรรทุกอาหาร
โดยส่วนใหญ่อาหารข้างถนนจะถูกจัดอยู่ในกลุ่มอาหารจานด่วนและอาหารที่หยิบทานง่าย อีกทั้งมีราคาถูกกว่าในร้านอาหาร จากกการสำรวจขององค์การอาหารและการเกษตรแห่งสหประชาชาติในปี พ.ศ. 2550 พบว่ามีการบริโภคอาหารข้างถนนเฉลี่ย 2.5 พันล้านคนต่อวัน
ฌ็อง ซีลแว็ง บายี
ฌ็อง ซีลแว็ง บายี () เป็นนักดาราศาสตร์, นักคณิตศาสตร์, สมาชิกฟรีเมสัน และเป็นผู้นำทางการเมืองในช่วงสงครามปฏิวัติฝรั่งเศส เขาเป็นนายกเทศมนตรีกรุงปารีสระหว่าง ค.ศ. 1789 ถึง ค.ศ. 1791 และถูกประหารชีวิตด้วยกิโยตีนในสมัยแห่งความน่าสะพรึงกลัว
ฌ็อง ซีลแว็ง บายี เกิดในปารีส เป็นบุตรของฌัก บายี จิตรกรและผู้ดูแลประจำพระราชวังลูฟวร์ ในขณะที่นีกอลา บายี ปู่ของเขาก็เป็นศิลปินและจิตรกรหลวงเช่นกัน ในขณะที่เขายังเด็ก เขามีความคิดอยากเจริญรอยตามบิดากับปู่ แต่แล้วแต่ก็หลงใหลในวิทยาศาสตร์ โดยเฉพาะอย่างยิ่งในด้านดาราศาสตร์ ได้รับแรงบันดาลใจมาจากนีกอลา เดอ ลากาย เขาสามารถคำนวณการปรากฏตัวของดาวหางแฮลลีย์ในปี ค.ศ. 1759 ได้ล่วงหน้า และยังเป็นผู้ผลักดันการสร้างหอดูดาวที่พระราชวังลูฟวร์อีกด้วย
ในเดือนพฤษภาคม ค.ศ. 1789 เขาได้รับการสรรหาเข้าเป็นสมาชิกสภาฐานันดร และหลังจากนั้นหนึ่งเดือนก็ได้รับเลือกตั้งเป็นประธานสมัชชานิติบัญญัติแห่งชาติ หลังการทลายคุกบัสตีย์ได้ไม่นานเขาก็ได้รับแต่งตั้งให้เป็นนายกเทศมนตรีกรุงปารีสคนแรก ต่อมาในวันที่ 17 กรกฎาคม ค.ศ. 1791 เขาประกาศกฎอัยการศึกในปารีสจากเหตุจลาจลขับไล่พระเจ้าหลุยส์ที่ 16 เหตุการณ์บานปลายจนเกิดการสังหารหมู่ช็องเดอมาร์สขึ้น ทำให้ความนิยมของเขาตกต่ำลงมาก เขาได้ตัดสินใจลาออกในวันที่ 12 พฤศจิกายน ค.ศ. 1791 และหลบไปอยู่ที่เมืองน็องต์
ในเดือนกรกฎาคม ค.ศ. 1793 บายีได้ออกจากน็องต์ไปพบกับสหาย ปีแยร์-ซีมง ลาปลัส ที่เมืองเมอเลิง แต่ถูกจำหน้าและถุกจับกุมได้ ในวันที่ 14 ตุลาคม เขาถูกบังคับให้เป็นพยานกล่าวต้านพระนางมารี อ็องตัวแน็ต แต่เขาปฏิเสธ ทำให้เขาถูกตัดสินประหารชีวิตด้วยข้อหาทรยศต่อหลักความเสมอภาคในสังคม เขาถูกนำตัวไปประหารด้วยกิโยตีน ที่ช็องเดอมาร์สในปารีส ในวันที่ 12 ธันวาคม ค.ศ. 1793
เอดับเบิลยูเอ เวิลด์เฮฟวี่เวท แชมเปี้ยนชิพ (บอสตันเวอร์ชั่น)
เอดับเบิลยูเอ เวิลด์เฮฟวี่เวท แชมเปี้ยนชิพ เป็นเข็มขัดแชมป์โลกของ American Wrestling Associationในบอสตัน ก่อตั้งขึ้นเมื่อวันที่ 21 กุมภาพันธ์ ค.ศ. 1928 และสิ้นสุดลงในปี ค.ศ. 1952
เวิลด์เฮฟวี่เวทแชมเปียนชิป (เนชันนัลเรสต์ลิงอัสโซเชียชั่น)
เอดับเบิลยูเอ เวิลด์เฮฟวี่เวท แชมเปี้ยนชิพ เป็นเข็มขัดแชมป์โลกมวยปล้ำอาชีพของ เนชันนัลเรสต์ลิงอัสโซเชียชั่น (NWA) ก่อตั้งขึ้นเมื่อปี ค.ศ. 1929 และสิ้นสุดลงในปี ค.ศ. 1949 โดยรวมแชมป์เข้ากับแชมป์ เวิลด์เฮฟวี่เวท แชมเปี้ยนชิพ ของ National Wrestling Alliance
ดินแดนเสรีตรีเยสเต
ดินแดนเสรีตรีเยสเต (, ; ) เป็นดินแดนเสรีในยุโรปกลางอยู่ระหว่างทางตอนเหนือของอิตาลีกับยูโกสลาเวีย ดินแดนติดกับทะเลเอเดรียติกโดยอยู่ใต้อาณัติของคณะมนตรีความมั่นคงแห่งสหประชาชาติ
อ็องเดรเดอะไจแอนต์ เมโมเรียล แบทเทิลรอยัล
อ็องเดรเดอะไจแอนต์ เมโมเรียล แบทเทิลรอยัล (André the Giant Memorial Battle Royal) เป็นแมตช์แบทเทิลรอยัลประจำปีของเรสเซิลเมเนียจัดโดยWWE
ชื่อแมทช์การปล้ำนี้ได้เป็นเกียรติของ André the Giant ผู้เข้าสู่หอเกียรติยศดับเบิลยูดับเบิลยูอี ซึ่งเป็นนักมวยปล้ำที่มีความสูง 7 ฟุต หนัก 500 ปอนด์ ที่รู้จักกันดีในนามของ "ราชาแห่งแบทเทิลรอยัล" เนื่องจากเขามีส่วนร่วมในการแข่งขันดังกล่าวเป็นจำนวนมาก
ในรอว์ 10 มีนาคม 2014 โฮตของWrestleMania 30 Hulk Hogan ได้ประกาศสถาปนาแมตช์การปล้ำแบทเทิลรอยัลชิงถ้วยรางวัลอนุสรณ์สถานเป็นเกียรติแก่André the Giant โดยเกิดขึ้นใน 6 เมษายน โดย Cesaro เป็นผู้ชนะคนแรกโดยจับเหวี่ยง Big Show ด้วยท่า Bodyslam เป็นคนสุดท้าย ซึ่งเป็นท่าที่ Hogan เคยใช้กับ André the Giant เมื่อศึกWrestleMania III
ชะนีผีผลัก
ชะนีผีผลัก เป็นละครโทรทัศน์แนวสยองขวัญ-แฟนตาซี-ดราม่า-คอมเมดี ที่สร้างจากบทประพันธ์และบทโทรทัศน์โดย พฤกษ์ เอมะรุจิ กำกับการแสดงโดย พฤกษ์ เอมะรุจิ ผลิตโดย บริษัท รฤก โปรดั๊กชั่น จำกัด ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันจันทร์-อังคาร เวลา 21.00 - 22.00 น. เริ่มตอนแรกวันจันทร์ที่ 9 มกราคม พ.ศ. 2560 – วันอังคารที่ 28 มีนาคม พ.ศ. 2560
เพลงพิเศษจาก หน้ากากอีกาดำ ขับร้องโดย : เอ๊ะ จิรากร
ใหญ่・ปล้น・ฟัด
ใหญ่・ปล้น・ฟัด (; ) เป็นภาพยนตร์แอ็คชั่นฮ่องกงที่กำกับภาพยนตร์โดย ติง เฉิง และนำแสดงโดยเฉินหลง, หวง จื่อเทา, ดาเรน หวัง, หวัง ข่าย, เจย์ซี ชาน ภาพยนตร์เรื่องนี้ออกฉายในประเทศจีนเมื่อวันที่ 23 ธันวาคม 2016
ภาพยนตร์เรื่อง Railroad Tigers ใหญ่ • ปล้น • ฟัด ว่าด้วยเรื่องราวของชาวจีนในช่วงสงครามปี 1940 สมัยที่ญี่ปุ่นเข้ารุกราน บรรดาชาวจีนถูกทหารญี่ปุ่นเกณฑ์มาเพื่อสร้างทางรถไฟ ทำให้ชาวจีนอดอยากแร้นแค้น ขาดอาหารเลี้ยงปากท้อง เป็นเหตุให้กลุ่มคนงานก่อสร้างทางรถไฟอดรนทนไม่ไหว จึงรวมกลุ่มกันเพื่อแก้เผ็ด โดยมีเป้าหมายเพื่อขโมยอาหารและสิ่งของจำเป็น นำมาแจกจ่ายชาวบ้านที่ทนทุกข์เพราะการรุกรานครั้งนี้
ช็องเดอมาร์ส
ช็องเดอมาร์ส () เป็นสวนสาธารณะแบบเปิดโล่งขนาดใหญ่ในกรุงปารีส ประเทศฝรั่งเศส เริ่มก่อสร้างในปี ค.ศ. 1765 ออกแบบโดยอ็องฌ์-ฌัก กาบรีแยล ตั้งอยู่ทางทิศตะวันออกเฉียงใต้ติดกับหอไอเฟล สถานที่แห่งนี้ตั้งชื่อตามกัมปุสมาร์ติอุส ("ลานเทพสงคราม") ในกรุงโรม เพื่อเป็นเกียรติแก่เทพมาร์ส ซึ่งเป็นเทพสงครามของโรมัน สถานที่แห่งนี้เคยถูกใช้เป็นลานสวนสนามของกองทัพฝรั่งเศสในอดีตด้วย
ในวันที่ 17 กรกฎาคม ค.ศ. 1791 ระหว่างสงครามปฏิวัติฝรั่งเศส ประชาชนกว่า 50,000 คนที่นำโดยฌัก ปีแยร์ บรีโซ ได้มาชุมนุมกันที่ช็องเดอมาร์สเพื่อลงนามเรียกร้องให้พระเจ้าหลุยส์ที่ 16 ลงจากบัลลังก์ นายกเทศมนตรีฌ็อง บายี ได้ประกาศกฎอัยการศึกและนายพลลา ฟาแย็ต ซึ่งเป็นผู้นำฝ่ายนิยมเจ้าได้นำกำลังทหารเข้าปราบปรามและกลายเป็นการสังหารหมู่ขึ้นที่นี่
ปลัสเดอลาบัสตีย์
ปลัสเดอลาบัสตีย์ () เป็นจัตุรัสในกรุงปารีส ประเทศฝรั่งเศส ซึ่งเคยเป็นที่ตั้งของคุกบัสตีย์ ซึ่งได้พังทลายลงในช่วงสงครามปฏิวัติฝรั่งเศส ปัจจุบันไม่หลงเหลือหลักฐานใด ๆ ของคุกบัสตีย์อยู่อีกในจัตุรัสแห่งนี้ ปลัสเดอลาบัสตีย์ตั้งอยู่บริเวณรอยต่อระหว่างเขตการปกครอง 3 เขตในกรุงปารีส คือเขต 4, 11 และ 12 มีเสาที่ชื่อว่า "กอลอนเดอฌุยแย" (Colonne de Juillet) ตั้งอยู่บริเวณใจกลางของจัตุรัสเพื่อเป็นอนุสรณ์รำลึกถึงการปฏิวัติเดือนกรกฎาคม ในปี ค.ศ. 1830
ไทยลีก 4 ฤดูกาล 2560
ไทยลีก 4 ฤดูกาล 2560 () (หรือ ยูโร่เค้กลีก ตามชื่อของผู้สนับสนุนหลัก) เป็นการแข่งขันฟุตบอลลีกอาชีพระดับชั้นที่สี่ในประเทศไทย เล่นร่วมกับ ทีมสำรอง แบ่งออกเป็น 6 ลีกตามภูมิภาค เริ่มจับสลากแบ่งสายแบ่งกลุ่มแยกโซนภายในวันที่ 12 มกราคม 2560 และเริ่มต้นเปิดฤดูกาลในเดือนกุมภาพันธ์ พ.ศ. 2560 
โดยเมื่อจบฤดูกาลปกติ จะคัดเลือกทีมที่ได้แชมป์ของทุกโซน , รองแชมป์ของโซนตะวันออกเฉียงเหนือ โซนตะวันตก โซนตะวันออก และโซนกรุงเทพและปริมณฑล , ทีมอันดับ 3 ของโซนตะวันออกเฉียงเหนือ , ทีมชนะจากเพลย์ออฟระหว่างรองแชมป์ของโซนเหนือ และ รองแชมป์โซนใต้ รวม 12 ทีม เข้าสู่รอบแชมเปี้ยนส์ลีก(รอบแรก) ใช้ระบบคัดเลือกแบบแพ้คัดออก เพื่อหาทีมที่ชนะรอบแรก 6 ทีม เข้าสู่รอบแชมเปี้ยนส์ลีก(รอบสุดท้าย) ใช้ระบบมินิลีก แบ่งเป็น 2 กลุ่ม กลุ่มละ 3 ทีม หลังจากจบการแข่งขันในรอบสุดท้าย ทีมที่ได้อันดับ 1-2 ของรอบมินิลีกทั้ง 2 กลุ่ม และทีมอันดับ 3 ที่ดีที่สุดของรอบมินิลีกทั้ง 2 กลุ่ม รวม 5 ทีม เลื่อนชั้นไปสู่ ไทยลีก 3
ฤดูกาล 2560 มีสโมสรเข้าร่วมแข่งขัน 61 ทีม แบ่งเป็น 6 โซน โดยทีมที่มี * นำหน้าชื่อ คือทีมสำรองของสโมสรในไทยลีก1 ซึ่งไม่มีสิทธิ์เข้าถึงรอบแชมป์เปี้ยนส์ลีก และเลื่อนชั้น ได้แก่
สโมสรที่ผ่านเข้ารอบแชมเปี้ยนส์ลีก รอบแรก ทั้ง 12 ทีม ได้แก่
หลวงพ่อจันทร์เรียน คุณวโร
หลวงพ่อจันทร์เรียน คุณวโร เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของหลวงปู่ชอบ ฐานสโม เจ้าอาวาสวัดถ้ำสหาย (วัดถ้ำสหายธรรมจันทร์นิมิต) หมู่ที่ ๓ ต.ทับกุง อ.หนองแสง จ.อุดรธานี 
หลวงพ่อจันทร์เรียน คุณวโร เกิดเมื่อวันที่ ๓ เมษายน พ.ศ. ๒๔๘๒ ณ.หนองบัวบาน อำเภอหนองวัวซอ จังหวัดอุดรธานี
หลวงพ่อจันทร์เรียน คุณวโร อุปสมบทในปีพุทธศักราช ๒๕๐๖ โดยมี พระอุดมญาณโมลี (จันทร์ศรี จนฺททีโป) เป็นพระอุปัชฌาย์ หลังจากนั้นท่านได้ไปศึกษาพระกรรมฐานกับ “หลวงปู่อ่อน ญาณสิริ” ที่วัดป่านิโครธาราม บ้านหนองบัวบาน ตำบลหมากหญ้า อำเภอหนองวัวซอ จังหวัดอุดรธานี
หลวงพ่อจันทร์เรียน คุณวโร ได้ออกเดินทางมาศึกษาพระกรรรมฐานกับ หลวงปู่ชอบ ฐานสโม โดยมีศิษย์ร่วมรุ่นกับท่านในช่วงนั้นหลายองค์ องค์สำคัญอาทิเช่น หลวงพ่อประสิทธิ์ ปุญญมากโร และหลวงพ่อสมศรี อัตตสิริ ท่านได้ฝึกปฏิบัติกับหลวงปู่ชอบ ฐานสโม จนเป็นที่ไว้วางใจและให้เป็นกำลังสำคัญในการแนะนำการฝึกพระกรรรมฐานให้กับศิษย์รุ่นน้อง
ในปี 2526 หลวงพ่อจันทร์เรียน คุณวโร ได้เดินธุดงส์มาจนพบถ้ำสหาย ซึ่งสมัยก่อนเป็นที่อยู่ของพวกสหายคอมมูนิสต์แถวนี้ หลวงพ่อจันทร์เรียน คุณวโร จึงตั้งชื่อว่าวัดถ้ำสหายจันทร์นิมิต โดยจันทร์นิมิต ก็มาจากหลวงพ่อจันทร์เรียน คุณวโร เป็นผู้นิมิตเห็นนั่นเอง จึงเป็นที่มาของ วัดถ้ำสหาย (วัดถ้ำสหายธรรมจันทร์นิมิต) จนถึงปัจจุบันนี้
ฮาโลเทน
ฮาโลเทน (Halothane) หรือชื่อทางการค้าคือ ฟลูโอเทน (Fluothane) เป็นยาสลบประเภททั่วไป รับโดยการสูดดมใช้เพื่อทำให้เกิดภาวะไร้ความรู้สึก ยาสงบชนิดนี้มีข้อดีกว่าชนิดอื่นตรงที่ไม่เพิ่มปริมาณน้ำลายซึ่งเป็นอุปสรรคในผู้ป่วยที่ใส่ท่อช่วยหายใจ
อาการข้างเคียงของการใช้ฮาโลเทน ได้แก่ อัตราชีพจรผิดปกติ, หายใจลำบาก และโรคตับ ยาชนิดนี้สามารถใช้กับผู้ป่วยที่มีอาการตัวร้อนหรือมีประวัติตัวร้อนสูงขั้นรุนแรงได้ ยังไม่เป็นที่สรุปว่ายาประเภทนี้ปลอดภัยต่อสตรีมีครรภ์หรือไม่ อย่างไรก็ตาม ยาชนิดนี้ไม่ถูกแนะนำให้ใช้ในการผ่าท้องทำคลอด
ฮาโลเทนถูกค้นพบในปี พ.ศ. 2498 และเป็นหนึ่งในยาหลักขององค์การอนามัยโลก ใช้กันมากในการรักษาทั่วไป ยาชนิดนี้นิยมใช้กันมากในประเทศกำลังพัฒนา มีราคาขายส่งอยู่ที่ 22 ถึง 52 ดอลลาร์สหรัฐต่อขวด 250 มม. แต่ในประเทศพัฒนาแล้วส่วนใหญ่ ยาชนิดนี้ถูกแทนที่ด้วยยาชนิดใหม่กว่าอย่างซีโวฟลูเรน
วอลเลย์บอลหญิงชิงแชมป์โลก 2018 รอบคัดเลือก โซนยุโรป
วอลเลย์บอลหญิงชิงแชมป์โลก 2018 รอบคัดเลือกโซนยุโรป จะมีสมาชิก 7 ประเทศผ่านเข้าร่วมแข่งขันในรอบสุดท้ายที่ประเทศญี่ปุ่น
สมาชิก 42 ประเทศจะเข้าร่วมการคัดเลือก
8 ทีมประเทศขนาดเล็กจะมีส่วนร่วมในการแข่งขันรอบแรก ในรอบแรกจะมีผลต่อวอลเลย์บอลชิงแชมป์ยุโรปในประเทศขนาดเล็ก 2017 รอบคัดเลือก
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนนทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2018
เวิลด์เฮฟวี่เวทแชมเปียนชิป (โอมาฮา)
เวิลด์เฮฟวี่เวทเรสต์ลิงแชมเปียนชิป () เป็นตำแหน่งแชมป์โลกมวยปล้ำอาชีพ ของสมาคมในเครือเนชันนัลเรสต์ลิงอัลไลแอนซ์ ในโอมาฮา, รัฐเนแบรสกา ก่อตั้งเมื่อวันที่ 14 มิถุนายน ค.ศ. 1957 ต่อมาแชมป์โลก NWA ของฝั่งโอมาฮา ได้ยุติลง พร้อมกับรวมเข้ากับแชมป์โลก AWA World Heavyweight Championship โดยแชมป์โลก AWA เอาชนะแชมป์โลก NWA ของฝั่งโอมาฮา Fritz Von Erich ในวันที่ 7 กันยายน ค.ศ. 1963
บ่อน้ำมันฝาง
บ่อน้ำมันฝาง หรือ ศูนย์พัฒนาปิโตรเลียมภาคเหนือ เป็นแหล่งน้ำมันดิบบนบกแห่งแรกของประเทศไทย ตั้งอยู่ที่ตำบลแม่สูน อำเภอฝาง จังหวัดเชียงใหม่ ดำเนินการโดยกรมการพลังงานทหาร
บ่อน้ำมันฝาง ถูกค้นพบเมื่อราวปี พ.ศ. 2464 เนื่องจากชาวบ้านพบน้ำมันลักษณะสีดำไหลซึมขึ้นมาบนผิวดิน เมื่อความทราบถึงเจ้าแก้วนวรัฐ เจ้าผู้ครองนครเชียงใหม่ จึงมีดำริให้กันบ่อน้ำมันไว้เป็นของราชการ ทำให้คนทั่วไปเรียกว่า "บ่อหลวง" หรือ "บ่อเจ้าหลวง"
ในปี พ.ศ. 2477 กรมเชื้อเพลิงทหารบก ได้เข้ามาสำรวจและการจ้างนักธรณีวิทยาชาวสวิสเซอร์แลนด์ 2 คน ทำการสำรวจแต่ยังไม่พบอะไรมากนัก กระทั่งระหว่างปี พ.ศ. 2492-2499 ได้มีหน่วยสำรวจน้ำมันฝางเข้ามาดำเนินการภายใต้กรมโลหะกิจ ขุดเจาะแหล่งน้ำมันไชยปราการ สร้างโรงกลั่นน้ำมันทดลองขนาดเล็ก ทำการกลั่นน้ำมันเป็นครั้งคราว แต่ละครั้งได้น้ำมันดิบครั้งละประมาณ 1,000 ลิตร
ในปี พ.ศ. 2499 งานบ่อน้ำมันฝางได้โอนไปขึ้นกับกรมพลังงานทหาร และในปีเดียวกันนั้น ได้มีการสำรวจและรายงานว่า น้ำมันดิบที่อำเภอฝางมีมากพอสามารถกลั่นออกมาขายได้ และเสนอให้มีการสำรวจเพื่อตั้งโรงกลั่นน้ำมันขนาด 1,000 บาเรลขึ้น ดังนั้นเมื่อวันที่ 12 กันยายน พ.ศ. 2499 กรมพลังงานทหาร จึงได้เริ่มพัฒนาการผลิตน้ำมันที่แหล่งน้ำมันฝางอย่างเป็นทางการ
โรงเรียนวัดสุกรีย์บุญญาราม
โรงเรียนวัดสุกรีย์บุญญาราม ตั้งอยู่ที่หมู่ที่ 8 บ้านหนองมะนาว ตำบลบางละมุง อำเภอบางละมุง จังหวัดชลบุรี 20150 สำนักงานคณะกรรมการศึกษาขึ้นพื้นฐาน กระทรวงศึกษาธิการ (ประเทศไทย)
โรงเรียนวัดสุกรีย์บุญญาราม ได้เปิดทำการสอน เมื่อวันที่ 3 กันยายน พ.ศ. 2506 โดยอาศัยศาลาการเปรียญ ของวัดสุกรีบุญญาราม มีผู้เป็นประธานเปิดป้ายอาคารเรียนคือ นายทรงศักดิ์ ชัยอารีย์ราษฎร์ ตำแหน่งผู้ช่วยศึกษาธิการอำเภอบางละมุง ขณะนั้นวัดสุกรีบุญญาราม ยังเป็นสำนักสงฆ์ โดยมีพระชิ้น เป็นเจ้าอาวาส ซึ่งนายสุกรีย์ ครุฑสุข ได้บริจาคที่ดิน 10 ไร่ ร่วมกับนายบุญ ใจกุศล บริจาคที่ดินเพิ่ม 2 ไร่ รวมเป็น 12 ไร่ ให้สร้างสำนักสงฆ์ ต่อมาในปี พ.ศ. 2508 ได้รับพระราชทานให้ตั้งเป็นวัด โดยใช้ชื่อว่า "วัดสุกรีบุญญาราม" ซึ่งเป็นการใช้ชื่อ นายสุกรีย์ กับ นายบุญ มารวมกันตั้งเป็นชื่อวัด
เมื่อเปิดเรียนครั้งแรกนั้น เป็นสาขาของโรงเรียนบ้านทุ่งกราด เปิดสอนระดับชั้นประถมศึกษาปีที่ 1 ชั้นเดียว แล้วเปิดเพิ่มขึ้นปีละระดับชั้นจนถึงปี พ.ศ. 2509 จึงได้รับอนุมัติจากกระทรวงศึกษาธิการ ให้เป็นโรงเรียนเอกเทศ ใช้ชื่อว่า "โรงเรียนวัดสุกรีย์บุญญาราม"
โดยเปิดสอนตั้งแต่ ชั้นประถมศึกษาปีที่ 1 ถึงชั้นประถมศึกษาปีที่ 4 และได้ย้ายนักเรียนจากศาลาการเปรียญ เข้ามาเรียนเมื่อวันที่ 21 ตุลาคม พ.ศ. 2514 ต่อจากนั้น โรงเรียนได้ปรับการเปิดการเรียนการสอน จากเดิมที่ปิดเรียนวันโกนและวันพระ มาเป็นเปิดเรียนตั้งแต่ วันจันทร์ ถึงวันศุกร์ และ ปิดเรียนวันเสาร์ และวันอาทิตย์ ตั้งแต่วันที่ 1 ธันวาคม พ.ศ. 2514 เป็นต้นมา
โรงเรียนบริษัทไทยกสิกรสงเคราะห์
โรงเรียนบริษัทไทยกสิกรสงเคราะห์ หมู่ที่ 77 หมู่ 1 บ้านไร่หนึ่ง ตำบลบึง อำเภอศรีราชา จังหวัดชลบุรี สังกัดสำนักงานเขตพื้นที่การศึกษาประถมศึกษาชลบุรี เขต 3
โรงเรียนบริษัทไทยกสิกรสงเคราะห์ ก่อสร้างเมื่อ พ.ศ. 2494 โดยความริเริ่มของหม่อมหลวงยวง อิศรเสนา หัวหน้าบริษัทน้ำตาลทรายไทยกสิกรอุตสาหกรรม จำกัด โดยติดต่อคณะกรรมการอำเภอศรีราชา และอธิบดีกรมสามัญศึกษา ต่อมา กระทรวงศึกษาธิการได้อนุมัติงบประมาณ 76,000 บาท เพื่อก่อสร้างอาคารเรียนแบบ ป.1 ข. จำนวน 4 ห้องเรียนกับอีก 1 มุข ก่อสร้างเสร็จสิ้นเมื่อวันที่ 12 เมษายน พ.ศ. 2494 และได้เปิดทำการเรียนการสอนในระดับชั้น ป.1 - ป.4 เมื่อวันที่ 1 พฤษภาคม พ.ศ. 2494 โดยมีนายนิพนธ์ สุขสวัสดิ์ รักษาการครูใหญ่ ต่อมาในปี พ.ศ. 2534
โรงเรียนได้รับคัดเลือกจากสำนักงานการประถมศึกษาจังหวัดชลบุรีให้เป็นโรงเรียนในโครงการขยายโอกาสทางการศึกษาสอนจนถึงระดับชั้นมัธยมศึกษาปีที่ 3 ผู้บริหารคนปัจจุบัน ชื่อ นายสัญชัย ฉลาดคิด ดำรงตำแหน่งผู้อำนวยการสถานศึกษา วิทยฐานะชำนาญการพิเศษ
ฟิโอดอร์ อูชาคอฟ
ฟิโอดอร์ ฟิโอโดโรวิช อูชาคอฟ () เป็นผู้บัญชาการทหารเรือและพลเรือเอกของกองทัพเรือจักรวรรดิรัสเซียในช่วงคริสต์ศตวรรษที่ 18
โรงเรียนบุญจิตวิทยา
โรงเรียนบุญจิตวิทยา - Boonjit Witthaya School ตั้งอยู่ที่ 12 หมู่ 2 ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี 20230 โรงเรียนเปิดสอนในเตรียมอนุบาล (อายุ 2 ปี), อนุบาลปีที่ 1-3 (อายุ 3-5 ปี), ประถมศึกษาปีที่ 1-6 และมัธยมศึกษาปีที่ 1-3
โรงเรียนบุญจิตวิทยา เดิมชื่อ "โรงเรียนอนุบาลบุญจิตวิทยา" ได้รับอนุญาตเปิดทำการสอนเมื่อวันที่ 17 พฤษภาคม พ.ศ. 2504 โดยเปิดสอนในระดับชั้นอนุบาล 1-2 มีนักเรียนทั้งหมด 36 คน ครู 2 คนโดยมีนายไสว ฮวบนรินทร์ เป็นครูใหญ่ และนางกิมเสียง บุญจี๊ด เป็นผู้รับใบอนุญาต
โยคะสู้ฟัด
โยคะสู้ฟัด (; )  เป็นการผสมผสานระหว่างภาพยนตร์แอ็คชั่นผจญภัยและตลกระหว่างจีนและอินเดีย ที่กำกับภาพยนตร์โดย สแตนลีย์ ตง นำแสดงโดยเฉินหลง, ทิชา พาตานี, โซนุ ซูด, อไมรา ดัสตัวร์, หลี่ จื้อถิง ภาพยนตร์เรื่องนี้ออกฉายในประเทศจีน และในประเทศไทยพร้อมกัน คือวันที่ 26 มกราคม 2017
เป็นเรื่องราวของ แจ็ค ศาสตราจารย์นักโบราณคดีชาวจีน ประจำสุสานนักรบดินเผาเมืองซีอาน ต้องมาร่วมในการตามหาสมบัติของแคว้นมคธกับ ไครา ศาสตราจารย์สาวสุดสวยชาวอินเดีย กับ ไคร่า ผู้ช่วยของเธอ โดยมี โจนส์ ลี ที่เป็นลูกเพื่อนเก่าแจ๊คมาร่วมทีม
จากการสืบหาตามเบาะแส และพิกัดจีพีเอสจึงได้รู้ว่า สมบัติถูกซ่อนอยู่ที่ถ้ำน้ำแข็งแห่งหนึ่ง เมื่อไปถึงที่นั่นพวกเขาพบซากกองทัพหลวงที่สูญหายไปพร้อมกับสมบัติถูกฝังอยู่ใต้น้ำแข็งมาเป็นเวลากว่าศตวรรษ ทันใดนั้นกลับถูกซุ่มโจมตีโดย รันเดล ลูกหลานของผู้นำทัพกบฏ ที่ต้องการปลดแอกตัวเอง ผู้ยืนยันสิทธิ์ครอบครองสมบัติ ระหว่างจังหวะชุลมุน โจนส์ คว้าเพชรเม็ดงามจากกองสมบัติก่อนจะชิงหนีไป
จุดหมายต่อไปของพวกเขาอยู่ที่ดูไบ ที่เพชรเม็ดงามจากถ้ำน้ำแข็งถูกนำออกประมูล หลังจากผ่านการหักเหลี่ยมเฉือนคมที่เปิดเผยอดีตอันลึกลับของแต่ละคนออกมา แจ็คและทีมเดินทางไปวัดบนภูเขาในอินเดีย ใช้เพชรที่ได้มาเป็นกุญแจปลดล็อกสมบัติที่ไม่สามารถประเมิณค่าได้
ประวัติศาสตร์ของสโมสรฟุตบอลแมนเชสเตอร์ยูไนเต็ด (ค.ศ. 1878–1945)
สโมสรแมนเชสเตอร์ ยูไนเต็ด () ก่อตั้งขึ้นเมื่อ ค.ศ. 1878 ในชื่อ สโมสรฟุตบอลนิวตันฮีธ () โดยพนักงานการรถไฟสาย แลงคาสเชอร์ และสาย ยอร์กเชอร์ ที่ได้รวมตัวกันเพื่อแข่งขันฟุตบอลกับสโมสรฟุตบอลของพนักงานการรถไฟสายอื่น ๆ โดยใช้สนาม นอร์ทโรด เป็นสนามเหย้า
ใน ค.ศ. 1888 สโมสรนิวตันฮีธได้เป็นหนึ่งในสมาชิกที่ร่วมก่อตั้งลีกฟุตบอลที่เรียกว่า ซึ่งยุติก่อนจะจบฤดูกาลแรกหลังจากนั้นทางสโมสรได้เข้าร่วม ลีกฟุตบอลที่ตั้งขึ้นมาแทนเดอะคอมบิเนชั่นนานถึง 3 ปีก่อนที่จะฟุตบอล อลิอันซ์จะถูกควบรวมเข้ากับ ฟุตบอลลีก ลีกฟุตบอลที่จัดตั้งขึ้นใหม่ในฤดูกาล 1892–93 โดยได้ย้ายสนามเหย้าไปยังสนาม แบงก์สตรีต แทนสนามนอร์ทโรดที่คับแคบและมีขนาดเล็กกว่าและได้ตัด LYR ออกจากชื่อของสโมสรเนื่องจากทางสโมสรได้แปรสภาพเป็นสโมสรฟุตบอลอาชีพอย่างเต็มตัวและได้แยกตัวออกจากการรถไฟแล้วแต่นิวตันฮีธก็อยู่ในลีกสูงสุดคือ ดิวิชัน 1 เพียง 2 ปีก่อนจะตกลงไปเล่นในลีก ดิวิชัน 2 ในฤดูกาล 1894–95 
ในเดือนมกราคม ค.ศ. 1902 สโมสรนิวตันฮีธประสบปัญหาทางการเงินโดยเป็นหนี้จำนวนสูงถึง 2,670 ปอนด์ในยุคนั้นเทียบเท่ากับ 260,000 ปอนด์ในปัจจุบันสุ่มเสี่ยงต่อการล้มละลายกัปตันทีมในขณะนั้นคือ จึงได้ติดต่อนักธุรกิจท้องถิ่น 4 คนนำโดย เจ้าของร้านเหล้าในเมืองแมนเชสเตอร์ให้เข้ามาบริหารสโมสรโดยเดวี่ส์ได้เข้ามาเป็นประธานสโมสรและได้เปลี่ยนชื่อเป็น แมนเชสเตอร์ ยูไนเต็ด เมื่อวันที่ 24 เมษายน ค.ศ. 1902 ต่อมาในเดือนกันยายน ค.ศ. 1903 ทางสโมสรได้แต่งตั้ง ซึ่งเป็นเลขานุการสโมสรให้ดำรงตำแหน่งผู้จัดการทีมต่อจาก โดยแมคนัลล์สามารถพาทีมคว้าแชมป์ดิวิชัน 1 (เดิม) 2 สมัย แชริตีชีลด์ 2 สมัยและลีกคัพ 1 สมัยก่อนจะออกจากทีมไปเมื่อจบฤดูกาล 1911–12
ในฤดูกาล 1921–22 หรือ 3 ปีหลังจากสิ้นสุด สงครามโลกครั้งที่ 1 ทางสโมสรก็ตกชั้นลงไปเล่นดิวิชัน 2 แต่ก็กลับขึ้นสู่ลีกดิวิชัน 1 ได้อีกครั้งในฤดูกาล 1924–25 ซึ่งในช่วงนั้นสโมสรก็ขึ้น ๆ ลง ๆ ระหว่างดิวิชัน 1 – ดิวิชัน 2 อยู่บ่อย ๆ และในวันที่ 24 ตุลาคม ค.ศ. 1927 ทางสโมสรก็ต้องพบกับความสูญเสียครั้งยิ่งใหญ่เมื่อ จอห์น เฮนรี เดวีส์ ประธานสโมสรถึงแก่กรรมทำให้สโมสรมีปัญหาทางการเงินและมีหนี้สินถึง 2,000 ปอนด์หรือหลายแสนปอนด์ในปัจจุบันโดยมี จอร์จ โลว์ตัน () เป็นประธานสโมสรสืบต่อมาจนกระทั่งฤดูกาล 1930–31 สโมสรก็ต้องตกชั้นลงไปเล่นดิวิชัน 2 อีกครั้ง
ทำให้ในเดือนธันวาคมปีเดียวกัน มหาเศรษฐีสิ่งทอในเมืองแมนเชสเตอร์ได้เข้ามาเทคโอเวอร์สโมสรโดยได้นำเงินจำนวน 40,000 ปอนด์เข้ามาช่วยกอบกู้สถานะทางการเงินของสโมสรก่อนที่ฤดูกาล 1935–36 สโมสรจะก้าวขึ้นสู่ลีกดิวิชัน 1 อีกครั้งแต่ในช่วง สงครามโลกครั้งที่ 2 สนาม โอลด์แทรฟฟอร์ด ที่เป็นรังเหย้าถูกกองทัพนาซีเยอรมันทิ้งระเบิดถล่มจนเสียหายอย่างหนักจึงต้องปิดปรับปรุงอยู่ถึง 4 ปีจนกระทั่งฤดูกาล 1948–49 จึงได้กลับมาใช้โอลด์แทรฟฟอร์ดอีกครั้งโดยระหว่างนั้นทางทีมปีศาจแดงต้องไปยืมสนาม เมนโรด ของ แมนเชสเตอร์ซิตี เป็นรังเหย้าชั่วคราว
เจ้าพระตา
เจ้าพระตา เป็นเจ้าผู้ครองนครเขื่อนขันธ์กาบแก้วบัวบาน (หนองบัวลำภู) ระหว่าง พ.ศ. 2311 - พ.ศ. 2314 สืบเชื้อสายเจ้าปางคำ จากราชวงศ์เชียงรุ่งสิบสองปันนา เป็นพระบิดาเจ้าพระวิไชยราชสุริยวงศาขัติยราช เจ้าผู้ครองอาณาจักรล้านช้างจำปาศักดิ์ องค์ที่ 3 และเป็นพระบิดาเจ้าพระประทุมวรราชวงศา เจ้าเมืองอุบลราชธานี คนที่ 1
เจ้าพระตา เป็นเจ้าเมืองหนองบัวลำภูสืบต่อจากเจ้าปางคำ โดยเมืองหนองบัวลำภูมีฐานะเป็นเมืองหน้าด่านของอาณาจักรล้านช้าง และถูกยกฐานะเป็นเมืองเว้นส่วยในรัชกาลพระเจ้าสุริยวงศาธรรมิกราช
เจ้าพระตา มักปรากฏชื่อพร้อมกับพระอนุชาคือ เจ้าพระวอ
ในปี พ.ศ. 2296 เจ้าองค์บุญ และเจ้า โอรสพระเจ้าองค์หล่อ ได้หนีภัยจากการยึดอำนาจของพระยาเมืองแสน อัครมหาเสนาบดี ที่เข้ายึดราชบัลลังก์ภายหลังการสิ้นพระชนม์ของพระเจ้าองค์หล่อ โดยเจ้าทั้งสองหนีมาพึ่งเจ้าพระตาและเจ้าวอ และได้ขอให้ช่วยชิงราชสมบัติจากพระยาเมืองแสน และสถาปนาเจ้าองค์บุญเป็นพระเจ้าสิริบุญสาร ดังปรากฏในพงศาวดารหัวเมืองมณฑลอีสาณของหม่อมอมรวงษ์วิจิตร ความว่า
""จุลศักราช ๑๑๒๙ ปีกุญนพศก พระเจ้าองค์หล่อผู้ครองกรุงศรีสัตนาคนหุตถึงแก่พิราไลย หามีโอรสที่จะสืบตระกูลไม่ แสนท้าวพระยาแลนายวอ นายตา จึ่งได้พร้อมกันเชิญกุมารสองคน ซึ่งเปนเชื้อวงษ์พระเจ้ากรุงศรีสัตนาคนหุตคนเก่า อันได้หนีไปอยู่กับนายวอ นายตา เมื่อพระเจ้าองค์หล่อยกกำลังมาจับพระยาเมืองแสนฆ่านั้น ขึ้นครองกรุงศรีสัตนาคนหุต ""
2 คมล่าถล่มเมือง 2
"สำหรับ Cold War 2 ในความหมายอื่นดูที่: สงครามเย็นครั้งที่สอง"
2 คมล่าถล่มเมือง 2 (; จีนตัวเต็ม: 寒戰II; จีนตัวย่อ: 寒战II; พินอิน: Hán Zhàn Èr) เป็นภาพยนตร์ดราม่าแอ็คชั่น แนวอาชญากรรมสัญชาติฮ่องกง ในปี ค.ศ. 2012 กำกับภาพยนตร์โดย "เหลียง หยงหมั่น" และ "ซันนี่ ลุก" และเป็นการกลับมาแสดงภาพยนตร์ของดาราชั้นนำ คือ กัว ฟู่เฉิง, เหลียง เจียฮุย, หยาง ไฉ่หนี, เผิง อวี๋เยี่ยน, หลี่ จื้อถิง, หม่า อี้ลี่ และ อเล็กซ์ สุย และในภาคนี้ยังมีนักแสดงมาสมทบด้วยคือ โจว เหวินฟะ, หมั่น หยงชาน, หยาง โย่วหนิง และ บีบี้ โจว ภาพยนตร์เรื่องนี้ออกฉายในไทยวันที่ 8 ธันวาคม 2016 ในรูปแบบ 2D, 3D และ IMAX 3D ภาพยนตร์เรื่องนี้เป็นภาพยนตร์ภาคต่อของ 2 คมล่าถล่มเมือง
หลังจากปฏิบัติการโคลวอร์ ทำให้หลิว เจียฮุยได้ขึ้นเป็นผบ.ตร. แต่ทว่าผู้อยู่เบื้องหลังยังไม่ยอมจบเขาได้สั่งการให้จับตัวลูกเมียหลิว
เจียฮุยไป เพื่อจะแลกเปลี่ยนตัวกับ หลี่ เจียจุ้น สุดท้ายหลี่ เจียจุ้นก็เป็นอิสระ หลิว เจียฮุยจึงตามไล่ล่าเขาอีกครั้ง เมื่อหลี่ เหวินปินรู้ข่าว จึงขอร้องหลี่ เจียฮุยให้ไว้ชีวิตหลี่ เจียจุ้น แต่สุดท้ายหลี่ เจียจุ่นก็ถูกฆ่าทำให้หลี่ เหวินปินไม่พอใจมาก จึงคิดจะกลับมาเป็นตำรวจอีกครั้ง เป้าหมายเพื่อจะเล่นงานหลิว เจียฮุย โดยมีเหล่าผู้มีอำนาจในเกาะฮ่องกงคอยช่วยเหลือ
นักแสดงรับเชิญ
กลรักเกมมายา
กลรักเกมมายา ชื่อภาษาอังกฤษ Love and Lies เป็นละครโทรทัศน์ไทยโปรดัคชั่นอินเตอร์ ได้นักแสดงเกาหลี อย่าง จองอิลอู นักแสดงเกาหลีคนแรกที่มารับบทนำในซีรีส์อย่างเต็มตัว และนักแสดงระดับฮอลลีวู้ด เดวิด ลี แมคอินนิส ร่วมด้วยนักแสดงไทย วิรพร จิรเวชสุนทรกุล มารับบทนางเอกของเรื่อง อีกทั้งยังมี ลีโอ พุฒ รอน ภัทรภณ โตอุ่น (AF5) ร่วมเป็นหนึ่งในแสดงซีรีส์เรื่องนี้เช่นเดียวกัน เริ่มตอนแรกวันที่ 9 มกราคม พ.ศ. 2560-10 เมษายน พ.ศ. 2560 ทุกวันจันทร์-อังคาร เวลา 20:00 − 21:00 น. ทางทรูโฟร์ยู ช่อง 24
ทิม (จองอิลอู) หัวหน้าฝ่ายประชาสัมพันธ์องค์กรมือหนึ่งของบริษัท L&S Entertainment บริษัทบันเทิงอันดับต้นๆ ของเมืองไทย ที่สามารถช่วยลบภาพแย่ๆ ของศิลปินในสังกัด และวางแผนสร้างภาพลักษณ์ให้กลับมาได้ด้วยคำโกหกและกลยุทธ์ทุกรูปแบบ ทุกๆ ครั้งที่ทิมโกหก ทาม (กันต์ชนุตม์ เก่งการค้า) จะขอร้องให้ทิมหยุดโกหกเพราะมันอาจทำให้อาการของแม่ดีขึ้น ทิมรับปากด้วยความจำเป็นทั้งๆ ที่รู้ว่ายากที่จะไม่โกหก สมศักดิ์ (ลีโอ พุฒ) เจ้าของบริษัท L&S Entertainment ได้วางแผนเพื่อการกอบกู้ชื่อเสียงของเบล โดยให้เบลได้รับการคัดตัวเป็นนางเอกหนังฮอลลีวูด ที่จะมาถ่ายทำที่กรุงเทพ โดยได้แฮร์รี่ (เดวิด ลี แม็กอินนิส) พระเอกหนังมาร่วมเล่นในหนังเรื่องนี้ด้วย ซึ่งละครเรื่องนี้ทำให้เบลและทิมได้ใกล้ชิดกัน เพราะทิมต้องมารับหน้าที่ดูแลภาพลักษณ์ของดาราสาวสุดฮอตอย่างเบล เรื่องราวของพวกเขาจะดำเนินไปอย่างไร การโกหกจะส่งผลร้ายหรือดีกับใคร พร้อมทั้งปมปัญหาต่างๆ ที่แทรกตัวเข้ามาระหว่างความสัมพันธ์ของคนทั้งสอง
ขบวนการอวกาศ คิวเรนเจอร์
ขบวนการอวกาศ คิวเรนเจอร์ หรือ อูจูเซนไต คิวเรนเจอร์ () (อังกฤษ: Uchu Sentai Kyuranger) เป็นภาพยนตร์โทคุซัทสึ จากละครทีวีชุด ซูเปอร์เซ็นไต ลำดับที่ 41 ออกอากาศครั้งแรกเมื่อวันที่ 12 กุมภาพันธ์ ค.ศ. 2017 - 4 กุมภาพันธ์ ค.ศ. 2018 มีจำนวนตอนทั้งหมด 48 ตอน
อูจูเซนไต คิวเรนเจอร์ เป็นผลงานภาพยนตร์ชุดซูเปอร์เซ็นไต ชุดที่ 41 มีธีมหลักคืออวกาศและกลุ่มดาวต่าง ๆ โดย โมจิซุกิ โนโซมิ ได้รับทำหน้าที่เป็นโปรดิวเซอร์เนื่องจากชื่นชอบภาพยนตร์แนวไซไฟอวกาศ
ส่วนชื่อคิวเรนเจอร์ เป็นการเล่นคำแบบเดียวกับ ขบวนการห้าจอมพิฆาต โกเรนเจอร์ ซึ่งเป็นผลงานแรกของภาพยนตร์ชุดนี้ โดยมีนัยยะความหมายแฝงคือ การกลับเข้าสู่จุดเริ่มต้นและเข้าสู่ยุคใหม่
ในซีรีส์ชุดนี้ ได้แรงบันดาลใจจากภาพยนตร์เรื่อง รวมพันธุ์นักสู้พิทักษ์จักรวาล
ในปี 20xx จักรวาลแห่งหนึ่งที่มีดวงดาวทั้งหมด 88 ดวง ถูกกลุ่ม ผู้สำเร็จราชการอวกาศ จาร์คแมทเทอร์ เข้ามารุกรานเพื่อหวังทีจะยึดครองดวงดาวต่าง ๆ แต่ว่ามีกลุ่มนักรบผู้มีพลังครอบครองคิวทามะจากผู้ถูกเลือกทั้ง 9 เพื่อที่จะปกป้องจักรวาลให้พ้นเงื้อมมือของจาร์คแมทเทอร์ที่หวังจะยึดครองดวงดาวต่างๆ
ยานรบของคิวเรนเจอร์ เป็นยานอวกาศที่เรียกมาจากคิวทามะที่ใช้ในการแปลงร่าง โดยตัวคิวทามะจะขยายเป็นยานควบคุมตัวยานรบและหุ่นสเปชโรโบยานฐานทัพใหม่ของคิวเรนเจอร์ ถูกใช้แทนยานโอริออนแบบเดิมที่ถูกทำลายลงไปคิวเรนโอ (キュウレンオー) เกิดจากการรวมร่างระหว่างชิชิวอยเจอร์และคิววอยเจอร์ทั้ง 4 ลำเข้าไว้ด้วยกัน
ริวเทย์โอ (リュウテイオー) เกิดจากการรวมร่างระหว่างริววอยเจอร์และคิววอยเจอร์ทั้ง 2 ลำเข้าไว้ด้วยกัน
ริวเทย์ คิวเรนโอ (リュウテイキュウレンオー) เกิดจากการรวมร่างระหว่างคิวเรนโอและริวเทย์โอเข้าไว้ด้วยกันกิกันท์โฮโอ (ギガントホウオー) เป็นหุ่นยนต์ที่รวมร่างระหว่างโฮโอวอยเจอร์และโฮโอสเตชัน อาวุธประจำตัวคือกิกันท์เบลด
คิวทามะจิน (キュータマジン) เป็นหุ่นยนต์ที่เกิดจากการรวมร่างระหว่างชิชิวอยเจอร์, กิกันท์โฮโอและ โฮโอเบส โดยมีคิวทามะไว้อยู่ 12 ชิ้นเข้ามารวมกัน
โอริออนแบทเลอร์ (オリオンバトラー) เป็นหุ่นยนต์ที่เกิดจากการรวมร่างระหว่างแบทเทิลโอริออนชิพและโอริออนวอยเจอร์
ซูเปอร์คิวเรนโอ (スーパーキュウレンオー) เป็นหุ่นยนต์พาวเวอร์อัพจากคิวเรนโอโดยเพิ่มโคจิชิวอยเจอร์เข้ามาข้อมูลอ้างอิงจากเว็บไซต์ทีวีอาซาฮิ ชื่อตอนของคิวเรนเจอร์จะกำกับด้วย Space.(เลขจำนวนตอน)
ในช่วงแรกออกอากาศทุกวันอาทิตย์ เวลา 7:30 น. - 8:00 น. ต่อมาเมื่อวันที่ 1 ตุลาคมได้ย้ายเวลาเป็นทุกวันอาทิตย์ เวลา 9:30 น. - 10:00 น.
สำหรับประเทศไทย ขบวนการอวกาศ คิวเรนเจอร์ ออกอากาศทางช่องทรูสปาร์ค จัมพ์ ทุกวันจันทร์ถึงศุกร์ เวลา 18.30 น. เริ่มวันศุกร์ที่ 20 เมษายน พ.ศ. 2561 ในชื่อเดียวกับที่กล่าวข้างต้น ต่อมาได้มีการออกอากาศอีกครั้งทางช่อง MCOT HD โดยออกอากาศทุกวันอาทิตย์ เวลา 7.00 น ตั้งแต่วันที่ 29 กรกฎาคม พ.ศ. 2561 แต่ออกอากาศไม่จบและย้ายช่องและออกอากาศใหม่ทางช่อง โมโน 29 วันและเวลาเดิม เมื่อวันที่ 7 ตุลาคม ปีเดียวกัน ส่วนลิขสิทธิ์ในช่วงการออกทางช่องดังกล่าวนั้นเป็นของบริษัท Cartoon Club
วอลเลย์บอลชายชิงแชมป์เอเชีย 2017
วอลเลย์บอลชายชิงแชมป์เอเชีย 2017 () เป็นครั้งที่ 19 ของการแข่งขัน ซึ่งมีกำหนดจัดขึ้นที่เกรซิก ประเทศอินโดนีเซีย ระหว่างวันที่ 24 กรกฎาคม – 1 สิงหาคม ค.ศ. 2017 โดยครั้งนี้เป็นครั้งที่สองของประเทศอินโดนีเซียที่ได้เป็นเจ้าภาพจัดการแข่งขันหลังจากการแข่งขันในชิงแชมป์เอเชีย 2007
แบ่งกลุ่มโดยอาศัยอันดับจากการจัดอันดับโลก ณ เดือนสิงหาคม ค.ศ. 2016 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นอันดับโลกจากเอฟไอวีบี ยกเว้นเจ้าภาพอันดับที่ 42
ดราก้อนเควสต์ บิลเดอร์
ดราก้อนเควสต์ บิลเดอร์ (Dragon Quest Builders) เป็นวีดีโอเกมแนวแซนด์บ็อกซ์ พัฒนาและวางจำหน่ายโดยสแควร์เอนิกซ์สำหรับเพลย์สเตชัน 4, เพลย์สเตชัน 3 และเพลย์สเตชันวิต้า เกมมีการดำเนินเนื้อเรื่องบนโลกที่ชื่อว่าเอลฟ์การ์ด ซึ่งเป็นโลกเดียวกับเกมใน "ดราก้อนเควสต์" ภาคแรก โดยผู้เล่นจะได้รับบทเป็นพระผู้กอบกู้ ซึ่งจะต้องสร้างอารยธรรมของมนุษย์ขึ้นมาใหม่หลังจากเคยถูกทำลายไปในอดีต โดยการสร้างโลกใหม่นั้น จะใช้วัตถุทรงลูกบาศ์กเหมือนกับในเกม "ไมน์คราฟต์" เกมนี้วางจำหน่ายในญี่ปุ่นเมื่อ 28 มกราคม ค.ศ. 2016 แลละวางจำหน่ายทั่วโลกในเดือนตุลาคม ค.ศ. 2016
เกมนี้ได้รับกระแสตอบรับเป็นอย่างดี โดยได้รับคะแนนวิจารณ์ 8.9/10 จาก IGN และ 36/40 จาก Famitsu มียอดจำหน่ายไปแล้วมากกว่า 1.1 ล้านฉบับ ณ เดือนพฤศจิกายน ค.ศ. 2016
วอลเลย์บอลหญิงชิงแชมป์เอเชีย 2017
วอลเลย์บอลหญิงชิงแชมป์เอเชีย 2017 () เป็นครั้งที่ 19 ของการแข่งขัน ซึ่งมีกำหนดจัดขึ้นที่เมโทรมะนิลา ประเทศฟิลิปปินส์ ระหว่างวันที่ 9–17 สิงหาคม ค.ศ. 2017แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 
 
สยามอินเตอร์มัลติมีเดีย (SMM) ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์เอเชีย 2017 ไทยรัฐทีวี (ช่อง 32) ร่วมกับ SMMTV ถ่ายทอดสดทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ ผ่านทาง SMMTV
สำหรับรายการถ่ายทอดสดวอลเลย์บอลหญิงชิงแชมป์เอเชีย 2017 ในประเทศไทย มีดังนี้
ร็อคกี้ ราชากำปั้น ทุบสังเวียน
ร็อคกี้ ราชากำปั้น ทุบสังเวียน () เป็นภาพยนตร์แอคชั่นเกี่ยวกับกีฬาสัญชาติอเมริกัน กำกับโดย จอห์น จี เอวิลด์เซน ร่วมเขียนบทและนำแสดงโดย ซิลเวสเตอร์ สตอลโลน
ภาพยนตร์เรื่องนี้เป็นภาพยนตร์เรื่องแรกในภาพยนตร์ชุด ร็อคกี้ โดยมีภาคต่อคือ ร็อคกี้ ราชากำปั้น ทุบสังเวียน ภาค 2
ภาพยนตร์กล่าวถึงวันเวลาที่รุ่งโรจน์ถึงขีดสุดของ ร็อคกี้ บัลบัว ได้ล่วงเลยผ่านไปแล้ว เหลือเพียงความทรงจำ ทุกวันนี้เขาไม่สง่าผ่าเผยเหมือนเก่า แต่ลึกลงไปในใจ ร็อคกี้ยังคงเป็นนักสู้อยู่ตลอดเวลา วันหนึ่งเขามีโอกาสขึ้นสังเวียนอีกครั้งกับคู่ชกหนุ่ม เมสัน "เดอะ ไลน์" ดิ๊กสัน นักชกเจ้าของตำแหน่งแชมเปี้ยนรุ่นเฮฟวี่เวทที่ผู้จัดการของดิ๊กต้องการเรียกศรัทธาจากแฟนมวยจากการขึ้นชกครั้งนี้ และนี่ก็เป็นโอกาสหนึ่งในล้านของร็อคกี้ที่จะพิสูจน์ตัวเอง และทำให้คนที่เขารักได้ประจักษ์ว่า ถึงสังขารจะชราแต่จิตใจกลับแกร่งกว่าเดิม
ร็อคกี้ ราชากำปั้น ทุบสังเวียน ภาค 2
ร็อคกี้ ราชากำปั้น ทุบสังเวียน ภาค 2 () เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 1979 กำกับและนำแสดงโดย ซิลเวสเตอร์ สตอลโลน ภาพยนตร์เรื่องนี้เป็นภาคต่อจากภาพยนตร์เรื่อง "ร็อคกี้ ราชากำปั้น ทุบสังเวียน" เป็นภาพยนตร์ลำดับที่ 2 ในภาพยนตร์ชุด ร็อคกี้ จัดจำหน่ายโดย ยูไนเต็ด อาร์ตติสส์ ซึ่งภาพยนตร์เรื่องนี้มีภาคต่อคือ "ร็อคกี้ 3 ตอน กระชากมงกุฏ"
ภาพยนตร์เรื่องนี้เล่าเหตุการณ์ต่อจากภาคแรก หลังจากร็อคกี้ บัลบัวร์ชกกับอพอลโล ครีต ปรากฎว่า การชกครั้งนั้น ผลยังไม่ค่อยเป็นเอกฉันท์ โดยเฉพาะในสายตาคนดูทั้งประเทศ ทีนี้อพอลโลก็เลยหงุดหงิด จนสุดท้าย เมื่อโดนครหามากๆ เลยมีการจัดนัดล้างตา ให้ร็อคกี้กลับมาชกกับเขาอีกครั้ง ในขณะที่ร็อคกี้นั้นก็แต่งงานกับเอเดรียน หญิงสาวที่เขารักและต้องการจะอยู่กับครอบครัวอย่างสงบ แต่ในที่สุดร็อคกี้ก็หนีการชกนัดล้างตาไม่พ้น
ปรากฏการณ์ดันนิง–ครูเกอร์
ปรากฏการณ์ดันนิง–ครูเกอร์ () เป็นความเอนเอียงทางประชานที่บุคคลด้อยความสามารถเกิดความเหนือกว่าเทียม คือ การประเมินความสามารถของตนผิด ๆ สูงเกินจริง ดันนิงและครูเกอร์ว่า ความเอนเอียงนี้มีสาเหตุมาจากความไร้สามารถอภิประชาน (metacognitive incapacity) ในส่วนของผู้ด้อยความสามารถนั้น ที่จะรับรู้การขาดทักษะของพวกตนและประเมินสมรรถนะอย่างแม่นตรง การวิจัยดังกล่าวยังมีอนุนัยว่า บุคคลมากความสามารถอาจประเมินสมรรถนะโดยสัมพัทธ์ของตนต่ำกว่าจริง และอาจสันนิษฐานอย่างผิดพลาดว่างานพวกตนว่าง่ายสำหรับพวกตนจะง่ายสำหรับคนอื่นด้วย
ร็อคกี้ 3 ตอน กระชากมงกุฏ
ร็อคกี้ 3 ตอน กระชากมงกุฏ () เป็นภาพยนตร์แอคชั่นเกี่ยวกับกีฬาสัญชาติอเมริกา ที่เขียนบท กำกับ และนำแสดงโดย ซิลเวสเตอร์ สตอลโลน. ภาพยนตร์เรื่องนี้เป็นภาพยนตร์ลำดับที่สามในภาพยนตร์ชุด ร็อคกี้ โดยมีนักแสดงชุดเดิมกลับมาแสดงนำทั้งหมด ภาพยนตร์เรื่องนี้เป็นภาพยนตร์ภาคต่อของภาพยนตร์เรื่อง ร็อคกี้ ราชากำปั้น ทุบสังเวียน ภาค 2 ซึ่งมีภาคต่อจากนี้คือ ร็อคกี้ ราชากำปั้น ทุบสังเวียน ภาค 4
เมื่อร็อคกี้ บัลบัว กลายเป็นนักมวยขวัญใจคนนับล้าน ถึงกระนั้นชีวิตของเขาก็ไม่ได้ดีขึ้น เขาป้องกันตำแหน่งได้สิบครั้งติดต่อกัน และกำลังจะมีชื่อเสียงไปทั่วโลก แต่พอ คลับเบอร์ แลง เอาชนะน็อคได้แบบหมดสภาพ มันทำให้เขากลับมาจนตรอกอีกครั้ง ขณะกำลังตัดสินใจแขวนนวม ร็อคกี้ได้รับพลังใจจากมิตรที่เขาคาดไม่ถึง อดีตคู่แค้นอพอลโล ครีด ด้วยความช่วยเหลือจากอพอลโล่ เขาสามารถเรียกเอา “สัญชาตญาณนักฆ่า” ของเขากลับมาได้สำเร็จ ก่อนการชกนัดล้างตากับ คลับเบอร์ แลง เพื่อทวนคืนเข็มขัดแชมป์โลกรุ่นเฮฟวี่เวทที่จะเปิดฉากขึ้น
เกมแอ็กชันเล่นตามบทบาท
เกมแอ็กชันเล่นตามบทบาท () เป็นเกมแนวหนึ่งซึ่งจัดอยู่ในหมวดเกมเล่นตามบทบาท มีรูปแบบการเล่นเน้นการต่อสู้โลดโผนตามเวลาจริง ผู้เล่นจะควบคุมการโจมตีของตัวละครได้โดยตรงโดยไม่ต้องอาศัยการเปิดเมนูสั่งการ
ชิโร ซางิซุ
ชิโร ซางิซุ () เป็นคีตกวีและนักแต่งเพลงชาวญี่ปุ่น เขาได้แต่งเพลงให้กับภาพยนตร์และอนิเมะหลายเรื่อง โดยผลงานที่ทำให้เขามีชื่อเสียงที่สุดคืออนิเมะ "อีวานเกเลียน" ของผู้กำกับฮิเดอากิ อันโนะ
สเตปัน มาคารอฟ
พลเรือโท สเตปัน โอซีโปวิช มาคารอฟ () เป็นนักการทหารเรือและของกองทัพเรือจักรวรรดิรัสเซียและเป็นนักสมุทรศาสตร์ เขาเสียชีวิตขณะบังคับการเรือ"เปโตรปาวลอฟสค์"ออกจากท่าเรือพอร์ตอาเธอร์ แต่เรือถูกทุ่นระเบิดของญี่ปุ่นบริเวณปากอ่าวและอัปปางลงในช่วงสงครามรัสเซีย-ญี่ปุ่น
ราชรัฐมอนเตเนโกร
ราชรัฐมอนเตเนโกร (/Knjaževina Crna Gora) เป็นอดีตรัฐเอกราชในยุโรปตะวันออกเฉียงใต้ต่อมาถูกแทนที่โดยราชอาณาจักรมอนเตเนโกร ภายใต้การนำของ สมเด็จพระราชาธิบดีนิโคลาที่ 1 แห่งมอนเตเนโกร ในปี 1910 ราชรัฐมีเมืองหลวงที่ เซตีเนีย และใช้Montenegrin perper เป็นสกุลเงินของราชรัฐในปี 1906 ดินแดนของราชรัฐมีความใกล้เคียงกับดินแดนของ มอนเตเนโกร ในปัจจุบัน
เดลี แอลลี
เดลี แอลลี (; เกิด: 11 เมษายน ค.ศ. 1996; ที่: มิลตันคีนส์) นักฟุตบอลอาชีพชาวอังกฤษ ปัจจุบันเล่นในตำแหน่งกองกลาง สังกัดทอตนัมฮอตสเปอร์ ในพรีเมียร์ลีก อังกฤษ
เดลี แอลลี มีชื่อเต็มว่า บามีเดลี เจอเมน แอลลี (Bamidele Jermaine Alli) เกิดและเติบโตที่ย่านมิลตันคีนส์ ทางตอนเหนือของกรุงลอนดอน แอลลีเริ่มเล่นฟุตบอลครั้งแรกกับมิลตันคีนส์ดอนส์ (วิมเบิลดันในอดีต) ด้วยอายุเพียง 11 ขวบ ก่อนจะย้ายมาสู่ทอตนัมฮอตสเปอร์ ในฤดูกาล 2015–16 และกลายเป็นกำลังสำคัญของสโมสรที่ช่วยให้ได้ลุ้นแชมป์พรีเมียร์ลีกในฤดูกาลนั้น และติดทีมชาติอังกฤษชุดใหญ่ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส
แอลลี แจ้งเกิดได้อย่างเต็มตัวในฤดูกาลถัดมา เมื่อกลายเป็นผู้เล่นดาวรุ่งที่มีอายุเพียงแค่ 20 ปี แต่มีพัฒนาการอย่างรวดเร็ว และทำประตูได้อย่างต่อเนื่อง โดยใช้เวลาการลงเล่นในพรีเมียร์ลีกเพียง 54 นัด แต่กลับทำประตูได้แล้วถึง 20 ประตู ซึ่งนับว่าเป็นสถิติที่เร็วกว่าอดีตนักฟุตบอลรุ่นพี่หลายคน เช่น สตีเวน เจอร์ราร์ด (ใช้เวลา 169 นัด), แฟรงก์ แลมพาร์ด (ใช้เวลา 140 นัด), เดวิด เบคแคม (ใช้เวลา 90 นัด) และพอล สโคลส์ (ใช้เวลา 74 นัด) โดยเฉพาะในนัดที่ 20 ของฤดูกาล ในช่วงต้นปี ค.ศ. 2017 ที่แอลลีทำประตูถึง 2 ประตู ด้วยการโหม่งในช่วงทดเวลาเจ็บนาทีที่ 45 และนาทีที่ 54 ในนัดที่ทอตนัมฮอตสเปอร์พบกับเชลซี ที่สนามไวต์ฮาร์ตเลน โดยขณะนั้นเชลซีมีคะแนนเป็นทีมนำในตารางคะแนน และทำสถิติชนะรวดมาแล้วถึง 13 นัด และกำลังลุ้นทำสถิติต่อเนื่องเป็นนัดที่ 14 โดยประตูที่แอลลีทำให้กับทอตนัมฮอตสเปอร์นั้นทำให้เชลซีต้องแพ้ไป 2–0 ไม่สามารถสร้างสถิติได้สำเร็จ และในฤดูกาลนี้แอลลีได้รับรางวัลนักฟุตบอลดาวรุ่งแห่งปีของพีเอฟเอ ติดต่อกันเป็นปีที่ 2
เหรียญ &quot;สำหรับการปลดปล่อยกรุงวอร์ซอ&quot;
"สำหรับการปลดปล่อยกรุงวอร์ซอ"
เหรียญ "สำหรับการปลดปล่อยกรุงวอร์ซอ" () เป็นเหรียญที่ระลึกจากการสู้รบที่กรุงวอร์ซอในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945
ลักษณะของเหรียญคือเป็นรูปวงกลมขนาด 32 มิลลิเมตรด้วยในขอบครึ่งวงกลมมีอักษรเขียนว่า"สำหรับการปลดปล่อย" () ในแพรผ้ามีอักษรเขียนว่า "วอร์ซอ" () ด้านหลังของเหรียญมีรูปดาวห้าแฉกพร้อมกับอักษรที่เขียนว่า "17 มกราคม 1945" ()
ร็อคกี้ ราชากำปั้น ทุบสังเวียน ภาค 4
ร็อคกี้ ราชากำปั้น ทุบสังเวียน ภาค 4 () เป็นภาพยนตร์แอคชั่นเกี่ยวกับกีฬาสัญชาติอเมริกาที่ออกฉายในปี ค.ศ. 1985 ที่กำกับ, เขียนบท และนำแสดงโดย ซิลเวสเตอร์ สตอลโลนร่วมด้วยนักแสดงนำมากมาย โดลป์ ลันด์เกร็น, เบิร์ต ยัง, ทาเลีย ไชร์, คาร์ล เวเทอร์, โทนี่ เบอร์ตอน, บริกิตจ์ เนียลเซน เละ ไมเคิล ปาตากี. ภาพยนตร์เรื่องี้เป็นภาพยนตร์ลำดับที่ 4 ในภาพยนตร์ชุด ร็อคกี้ ภาพยนตร์เรื่องนี้เป็นภาคต่อจากภาพยนตร์เรื่อง ร็อคกี้ 3 ตอน กระชากมงกุฏ และมีภาคต่อคือ ร็อคกี้ 5 หัวใจไม่ยอมสยบ
ภาพยนตร์เรื่องนี้กล่าวต่อจากภาคที่แล้ว เมื่อร็อคกี้ กับอพอลโล ได้กลายเป็นเพื่อนซี้กันไปแล้ว พวกเขาก็ออกงานร่วมกันอยู่เสมอๆ แต่แล้วในการชกครั้งหนึ่ง ซึ่งเป็นแมทช์ระหว่างอพอลโล กับ อิวาน ดราโก้ นักชกหมัดเหล็กไหลจากรัสเซีย ปรากฏว่าการชกครั้งนี้ส่งผลให้อพอลโลเกิดอันตรายถึงแก่ชีวิต ทำให้ร็อคกี้ต้องคืนสังเวียนอีกครั้งในการ ประลองหมัดกับอิวาน และครั้งนี้ ร็อคกี้ต้องเดินทางไปยังดินแดนหมีขาวเพื่อล้างแค้นให้ อพอลโล
สมพร ยศ
สมพร ยศ () หรือชื่อเล่น ต้น เกิดเมื่อวันที่ 23 มิถุนายน ค.ศ. 1993 เป็นนักฟุตบอลชาวไทย ปัจจุบันเล่นให้กับพัทยา ยูไนเต็ด และทีมชาติไทย ในตำแหน่งผู้รักษาประตู
เดอะเลเจนด์ออฟเซลดา เมเยอราส์แมสก์ 3D
เดอะเลเจนด์ออฟเซลดา เมเยอราส์แมสก์ 3D (, ) เป็นวิดีโอเกมที่ผลิตขึ้นในปี ค.ศ. 2015 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเท็นโด 3ดีเอส. เกมนี้เป็นเกมรีเมคของเดอะเลเจนด์ออฟเซลดา เมเยอราส์แมสก์ สำหรับนินเทนโด 64.
ร็อคกี้ 5 หัวใจไม่ยอมสยบ
ร็อคกี้ 5 หัวใจไม่ยอมสยบ () เป็นภาพยนตร์แอกชั่นกีฬาสัญชาติอเมริกาที่ออกฉายในปีค.ศ. 1990 ภาพยนตร์เรื่องนี้เป็นภาพยนตร์ภาคที่ห้าในภาพยนตร์ชุดร็อคกี้ ภาพยนตร์เรื่องนี้เป็นภาคต่อจาก ร็อคกี้ ราชากำปั้น ทุบสังเวียน ภาค 4 และมีภาคต่ออีกคือ ร็อคกี้ 6 ราชากำปั้น ทุบสังเวียน ภาพยนตร์เรื่องนี้เขียนบทและนำแสดงโดย ซิลเวสเตอร์ สตอลโลน, พร้อมทั้งนางเอกคู่ขวัญในภาพยนตร์ชุดนี้ คือ ทาเลีย ไชร์, เซตจ์ สตอลโลน ลูกชายของสตอลโลน ทอมมี่ มอร์ริสันและภาพยนตร์เรื่องนี้เป็นการกลับมาทำหน้าทีกำกับอีกครั้งของผู้กำกับภาพยนตร์ในภาคแรก จอห์น จี. เอวิลด์เซน
ในภาพยนตร์เรื่องนี้จับเอาเรื่องราวของร็อคกี้ ที่กำลังตกอับเพราะโดนภาษีเล่นงานจนแทบสิ้นเนื้อประดาตัว บ้านโดนยึด ทรัพย์สินเกลี้ยงหมด เขาเลยต้องย้ายกลับมาอยู่บ้านเดิมที่ฟิลาเดลเฟีย ซึ่งชีวิตเขาก็กลับคืนสู่สามัญอีกครั้ง และเขายังพร้อมที่จะสร้างโอกาสใหม่ให้ตนเอง และประจวบเหมาะกับการที่เขาได้พบกับ ทอมมี่ กันน์ หนุ่มน้อยที่มีความปรารถนา อย่างแรงกล้าที่จะเป็นนักชกชื่อดังและขอร็อคกี้เป็นเทรนเนอร์ให้
ดรีมแคตเชอร์
ดรีมแคชเชอร์ (; ) เป็นวงดนตรีหญิงล้วนสัญชาติเกาหลีใต้และจีน ค่าย Happy Face Entertainment มีสมาชิกทั้งหมด 7 คน ทางค่ายสังกัดHappy Face ได้เปิดตัวสมาชิกวงมิงกซ์อีกครั้งในปี 2560 พร้อมเพิ่มสมาชิกใหม่ 2 คน เป็นเกิร์ลกรุปสมาชิก 7 คน ในชื่อดรีมแคชเชอร์ปี 2560 เป็นปีแห่งการเปลี่ยนแปลงครั้งใหญ่ของวง เริ่มจากการเปลี่ยนชื่อวงใหม่จากเดิมที่ชื่อ “มิงกซ์” เป็น “ดรีมแคชเชอร์” พร้อมกับเพิ่มสมาชิกใหม่ 2 คนคือ ฮันดง (สมาชิกสัญชาติจีน) และกาฮยอน (น้องเล็กสุดของวง) รวมเป็น 7 คน โดยมีแนวคิดและแนวเพลงแตกต่างจากมิงกซ์อย่างเห็นได้ชัด เปิดตัวใหม่อีกครั้งเมื่อวันที่ 12 มกราคม 2560 ด้วยเพลง Chase Me แนวเพลงร็อกที่แตกต่างไปจากเกิร์ลกรุ๊ปทั่วไปอย่างสิ้นเชิง นอกจากนี้ในเดือนเมษายนยังได้ปล่อยซิงเกิลอัลบั้มที่ 2 Fall Asleep in the mirror โดยมีเพลง Good Night เป็นเพลงโปรโมต รวมไปถึงมินิอัลบั้มแรก Prequel ในช่วงปลายเดือนสิงหาคม โดยมีเพลง Fly High เป็นเพลงโปรโมต ดรีมแคตเชอร์ได้เข้าร่วมแข่งกันรายการ MIXNINE รายการไอดอลของค่าย YG entertrainment คนที่ผ่านการทดสอบความสามารถ MIX ได้แก่ จียู ดามี ซียอน CLASS B , ยูฮยอน TOP9
แคดเมียมคลอไรด์
แคดเมียมคลอไรด์ () เป็นสารประกอบแคดเมียมและคลอรีน มีสูตรเคมีคือ CdCl มีลักษณะเป็นผลึกสีขาว มีคุณสมบัติเป็นสารดูดความชื้น โครงสร้างของแคดเมียมคลอไรด์เป็นทรงสี่เหลี่ยมขนมเปียกปูนแบบสมมาตร คล้ายกับโครงสร้างของแคดเมียมไอโอไดด์ แคดเมียมคลอไรด์เป็นกรดแบบลิวอิสแบบอ่อน ละลายได้ดีในน้ำและตัวทำละลายมีขั้วอื่น ๆ
แคดเมียมคลอไรด์แบบแอนไฮดรัสเตรียมได้จากปฏิกิริยาของคลอรีนหรือแก๊สไฮโดรเจนคลอไรด์และแคดเมียม ตามสมการ
กรดไฮโดรคลอริกสามารถสร้างแคดเมียมคลอไรด์ได้ จากการทำปฏิกิริยากับสารเช่น แคดเมียมออกไซด์หรือแคดเมียมคาร์บอเนต
แคดเมียมคลอไรด์ใช้ในการเตรียมแคดเมียมซัลไฟด์ เพื่อใช้ทำแคดเมียมเยลโลว์ รงควัตถุอนินทรีย์สีเหลืองสด ตามสมการ
ในห้องปฏิบัติการ แคดเมียมคลอไรด์ใช้ในการเตรียมสารประกอบออร์แกโนแคดเมียม นอกจากนี้ยังใช้ในกระบวนการถ่ายเอกสารและการชุบโลหะด้วยไฟฟ้า
การปฏิรูปเศรษฐกิจจีน
"บทความนี้กล่าวถึงการปฏิรูปเศรษฐกิจในสาธารณรัฐประชาชนจีน สำหรับการเปลี่ยนแปลงการควบคุมสังคมและนโยบายของสหภาพโซเวียต ดูที่ กลัสนอสต์ และ เปเรสตรอยคา"
การปฏิรูปเศรษฐกิจจีน (; ตรงตัว: "ปฏิรูปและเปิดออก") หมายถึงนโยบายการปฏิรูปเศรษฐกิจให้เป็น "สังคมนิยมในแบบจีน" ในสาธารณรัฐประชาชนจีน ซึ่งเริ่มขึ้นในเดือนธันวาคม ค.ศ. 1978 โดยนักปฏิรูปภายในพรรคคอมมิวนิสต์จีนที่นำโดยเติ้ง เสี่ยวผิง
ในช่วงก่อนคริสต์ศตวรรษที่ 19 ประเทศจีนมีระบบเศรษฐกิจที่ใหญ่ที่สุดและก้าวหน้ามากที่สุดแห่งหนึ่งของโลก โดยในช่วงคริสต์ศตวรรษที่ 18 อดัม สมิธ อ้างว่าจีนคือหนึ่งในชาติที่ร่ำรวยที่สุดมาช้านาน และเป็นหนึ่งในชาติที่อุดมสมบูรณ์ เจริญรุ่งเรือง มีความเป็นเมือง และมีอุตสาหกรรมมากที่สุดแห่งหนึ่งของโลก แต่เศรษฐกิจจีนเริ่มซบเซาลงในช่วงคริสต์ศตวรรษที่ 16 และถดถอยลงในช่วงคริสต์ศตวรรษที่ 19 และ 20 แม้ว่าจะมีช่วงฟื้นตัวสั้น ๆ ในคริสต์ทศวรรษ 1930 ก็ตาม
การปฏิรูปเศรษฐกิจที่ใช้หลักการตลาดเริ่มต้นขึ้นในปี ค.ศ. 1978 ซึ่งแบ่งออกเป็นสองระยะ คือระยะแรกในช่วงปลายคริสต์ทศวรรษ 1970 ถึงต้นคริสต์ทศวรรษ 1980 ได้ถ่ายโอนภาคเกษตรกรรมกลับคืนสู่ประชาชนแต่ละปัจเจกบุคคล เปิดประเทศรับการลงทุนจากต่างชาติ และอนุญาตให้ผู้ประกอบการสามารถเริ่มต้นและเป็นเจ้าของธุรกิจได้ อย่างไรก็ตามรัฐบาลยังคงเป็นเจ้าของอุตสาหกรรมส่วนมากในประเทศอยู่เช่นเดิม ส่วนระยะที่สองในช่วงปลายคริสต์ทศวรรษ 1980 ถึงคริสต์ทศวรรษ 1990 ได้เริ่มโอนกิจการของรัฐไปเป็นของเอกชน ทำสัญญาให้เอกชนเข้ามาดำเนินการในอุตสาหกรรมที่รัฐเป็นเจ้าของ รวมทั้งยกเลิกมาตรการควบคุมราคาสินค้า นโยบายปกป้องธุรกิจ และกฎระเบียบหลายอย่างลง แต่ยังคงมาตรการเหล่านี้ไว้ในธุรกิจภาคธนาคารและปิโตรเลียมไว้เช่นเดิม ส่งผลให้ธุรกิจภาคเอกชนเติบโตขึ้นอย่างมากจนมีระดับมากถึงร้อยละ 70 ของผลิตภัณฑ์มวลรวมในประเทศในปี ค.ศ. 2005 โดยตั้งแต่ ค.ศ. 1978 จนถึง ค.ศ. 2013 เศรษฐกิจจีนเติบโตในแบบที่ไม่เคยปรากฏมาก่อน หรือโดยเฉลี่ยเติบโตร้อยละ 9.5 ต่อปี แต่หลังจากปี ค.ศ. 2005 รัฐบาลของนายหู จิ่นเทา และนายเวิน เจียเป่า หันกลับมากำกับและควบคุมระบบเศรษฐกิจมากขึ้นกว่าเดิม ทำให้มีผลลบล้างต่อการปฏิรูปดังกล่าวบางส่วน
ความสำเร็จจากนโยบายและความริเริ่มทางเศรษฐกิจส่งผลให้เกิดความเปลี่ยนแปลงครั้งใหญ่ต่อสังคมจีน ทั้งนี้โครงการขนาดใหญ่ที่วางแผนโดยรัฐบาลบวกกับลักษณะตลาดที่เปิดกว้างขึ้นช่วยให้จีนสามารถลดภาวะความยากจนลงได้มาก แต่ในขณะเดียวกันกลับทำให้ความเหลื่อมล้ำทางเศรษฐกิจและรายได้ขยายตัวมากกว่าเดิม จนถูกนำไปใช้เป็นเหตุผลให้ฝ่ายซ้ายใหม่ของจีนกล่าวโจมตีและวิจารณ์รัฐบาล ส่วนนักวิชาการในแวดวงหลายคนต่างพากันโต้เถียงถึงสาเหตุความสำเร็จจากนโยบายเศรษฐกิจแบบ "คู่ขนาน" นี้ของจีน และนำไปใช้เป็นกรณีเปรียบเทียบกับความพยายามปฏิรูประบบสังคมนิยมในประเทศยุโรปตะวันออกและสหภาพโซเวียต รวมถึงเศรษฐกิจของประเทศกำลังพัฒนาอื่น ๆ ด้วยเช่นกัน
สโมสรฟุตบอลไบรตันแอนด์โฮฟอัลเบียน
สโมสรฟุตบอลไบรตันแอนด์โฮฟอัลเบียน (; ) เป็นสโมสรฟุตบอลจากนครไบรตันและโฮฟ เทศมณฑลอีสต์ซัสเซกซ์ ประเทศอังกฤษ มักเรียกโดยย่อว่า ไบรตัน ปัจจุบันแข่งขันอยู่ในพรีเมียร์ลีก ซึ่งเป็นลีกสูงสุดของประเทศอังกฤษ โดยมีสนามเหย้าคือสนามกีฬาฟัลเมอร์ หรือชื่ออย่างเป็นทางการคือ ดิ อเมริกัน เอ็กซ์เพรส คอมมิวนิตี สเตเดียม โดยสนามแห่งนี้มักถูกเรียกโดยย่อว่า ดิ เอเม็กซ์
ไบรตันแอนด์โฮฟอัลเบียน มีฉายาว่า The Seagulls ที่แปลว่านกนางนวล รวมถึงใช้นกนางนวลเป็นสัญลักษณ์บนตราสโมสร เนื่องจากสโมสรมีที่ตั้งอยู่ในนครไบรตันและโฮฟ ซึ่งเป็นเมืองชายทะเลที่มีนกนางนวลอยู่เป็นจำนวนมาก โดยสโมสรมีคู่แข่งสำคัญคือสโมสรฟุตบอลคริสตัลพาเลซ ซึ่งอยู่ห่างออกไป 40 ไมล์
โดยสโมสรเคยเล่นอยู่ในลีกสูงสุดของประเทศเพียง 4 ฤดูกาล ในช่วงทศวรรษที่ 80 เกียรติประวัติสูงสุดของสโมสรที่เคยได้คือ รองแชมป์เอฟเอคัพเมื่อปี ค.ศ. 1983 โดยเข้าชิงชนะเลิศกับแมนเชสเตอร์ยูไนเต็ด ซึ่งเป็นสโมสรที่ใหญ่และมีเกียรติประวัติมากกว่า โดยนัดแรกสามารถเอาเสมอไปได้ 2–2 ที่สนามของตนเอง ทำให้ต้องมีการแข่งกันในนัดที่สอง ปรากฏว่าไบรตันแอนด์โฮฟอัลเบียนเป็นฝ่ายแพ้ไป 4–0 และในการแข่งขันฟุตบอลลีกหรือลีกอาชีพไม่ว่าระดับใดก็ยังไม่เคยได้แชมป์ อย่างไรก็ตามในช่วงแรกของการก่อตั้งสโมสร สโมสรเคยคว้าแชมป์เซาท์เทิร์นลีก ดิวิชัน 1 ซึ่งเป็นลีกสมัครเล่นได้ในฤดูกาล 1909–1910
ในฤดูกาล 2016–17 ไบรตันแอนด์โฮฟอัลเบียนได้เลื่อนชั้นขึ้นมาแข่งในพรีเมียร์ลีกเป็นครั้งแรก และนับเป็นการกลับขึ้นมาแข่งขันบนลีกสูงสุดเป็นครั้งแรกในรอบ 34 ปี หลังจากเอาชนะวีแกนแอทเลติก ได้ที่สนามฟัลเมอร์สเตเดียมของตนเองไป 2–1 ในวันที่ 17 เมษายน ค.ศ. 2016 ทำให้มี 92 คะแนน จากการลงแข่งขัน 43 นัด การันตีว่าจะได้อยู่สองอันดับแรกเมื่อจบฤดูกาลแน่นอน และจบฤดูกาลด้วยการได้อันดับสอง มี 93 คะแนน น้อยกว่านิวคาสเซิลยูไนเต็ด ที่ได้อันดับหนึ่ง หรือแชมป์เพียงคะแนนเดียวเท่านั้น
สโมสรก่อตั้งขึ้นในปี ค.ศ. 1901 และส่งทีมเข้าร่วมแข่งขันในเซาเทิร์นลีก โดยสามารถคว้าแชมป์เซาเทิร์นลีก ดิวิชัน 1 ได้ในฤดูกาล 1909—10 ทำให้ได้แข่งขันเอฟเอ แชริตี ชิลด์ ซึ่งในยุคสมัยนั้นจะเป็นการแข่งขันกันระหว่างแชมป์เซาเทิร์นลีก และแชมป์ฟุตบอลลีก โดยแชริตี ชีลด์ ในปี ค.ศ. 1910 ไบรตันแอนด์โฮฟ อัลเบียน ซึ่งได้แชมป์เซาเทิร์นลีก สามารถเอาชนะ แอสตัน วิลลา ที่เป็นแชมป์ฟุตบอลลีกได้ 1—0 ทำให้เป็นแชมป์แชริตี ชีลด์ ในปีดังกล่าว โดยนับเป็นแชมป์ในรายการสำคัญของประเทศรายการเดียวของสโมสร
ค.ศ. 1920 สโมสรได้เข้ามาแข่งขันในฟุตบอลลีกเป็นครั้งแรก ในฐานะของสโมสรที่มีผลงานดีในเซาเทิร์นลีก โดยได้เข้ามาแข่งขันในระดับ ดิวิชัน 3 และได้ตำแหน่งรองแชมป์ ดิวิชัน 3 ในฤดูกาล 1971—72 ทำให้ได้เลื่อนชั้นขึ้นไปแข่งขันในดิวิชัน 2 แต่สโมสรลงแข่งขันในดิวิชัน 2 ได้แค่ฤดูกาลเดียวก็ต้องตกชั้นกลับลงไปในดิวิชัน 3 เมื่อจบฤดูกาลด้วยอันดับสุดท้ายในตารางคะแนนดิวิชัน 2 ฤดูกาล 1972—73
ปี ค.ศ. 1976 สโมสรได้แต่งตั้งให้อลัน มัลเลอรี อดีตกองกลางทีมชาติอังกฤษ เข้ามาเป็นผู้จัดการทีมคนใหม่ โดยมัลเลอรี ที่เพิ่งประกาศเลิกเล่นฟุตบอลและรับงานคุมทีมเป็นครั้งแรก สามารถสร้างผลงานพาสโมสรเลื่อนชั้นได้ถึง 2 ครั้ง ในช่วงระยะเวลาแค่ 3 ปี โดยในฤดูกาล 1976—77 มัลเลอรีพาสโมสรได้รองแชมป์ ดิวิชัน 3 และได้เลื่อนชั้นกลับขึ้นไปแข่งในดิวิชัน 2 อีกครั้ง ก่อนจะได้รองแชมป์ดิวิชัน 2 เมื่อจบฤดูกาล 1978—79 และได้เลื่อนชั้นสู่ลีกสูงสุดของประเทศเป็นครั้งแรก
เอเอฟซีแชมเปียนส์ลีก 2017 รอบแบ่งกลุ่ม
รอบแบ่งกลุ่ม ของการแข่งขันเอเอฟซีแชมเปียนส์ลีก 2017 จะลงเล่นตั้งแต่วันที่ 20 กุมภาพันธ์ ถึง 10 พฤษภาคม 2560. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2017.การจับสลากสำหรับรอบแบ่งกลุ่มจะจัดขึ้นในวันที่ 13 ธันวาคม พ.ศ. 2559, 16:00 MYT (), ที่ เดอะ ฮิลตัน เปตาลิง จายา ใน เปตาลิง จายา, ประเทศมาเลเซีย.32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.
สโมสรฟุตบอลจังหวัดสุโขทัยในฤดูกาล 2560
การแข่งขันฟุตบอลของสโมสรฟุตบอลจังหวัดสุโขทัย ประจำปี พ.ศ. 2560 เป็นฤดูกาลที่ 2 ใน ไทยลีก นับตั้งแต่ พ.ศ. 2559
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
ตระกูลสเปนเซอร์
ตระกูลสเปนเซอร์ (Spencer family) เป็นหนึ่งในตระกูลขุนนางและชนชั้นสูงเก่าแก่ของเกาะอังกฤษ สมาชิกในตระกูลนี้ได้รับแต่งตั้งเป็นอัศวิน, บารอเนต และขุนนางจำนวนมาก โดยตำแหน่งขุนนางสืบตระกูลที่ตระกูลนี้ถือครองอยู่ ได้แก่ ดยุกแห่งมาร์ลบะระ, เอิร์ลแห่งซันเดอร์แลนด์, เอิร์ลสเปนเซอร์ และไวเคานต์เชอร์ชิล สมาชิกตระกูลนี้ที่มีชื่อเสียงอย่างที่สุดในคริสต์ศตวรรษที่ 20 ได้แก่ เซอร์ วินสตัน เชอร์ชิล และ ไดอานา เจ้าหญิงแห่งเวลส์
เฮนรี สเปนเซอร์ เป็นนายที่ดินเวิร์มเลกตันในมณฑลวาร์วิกเชอร์ และเป็นนายค่าเช่าของบ้านอัลทอร์ปในมณฑลนอร์แทมป์ตันเชอร์ ต่อมา จอร์จ สเปนเซอร์ ผู้เป็นหลาน ได้ค้าขายปศุศัตว์และสินค้าอื่นๆจนร่ำรวย เขาซื้อที่ดินเวิร์มเลกตันในปี 1506 และซื้อบ้านอัลทอร์ปในปี 1508 ที่ในอัลทอร์ปนี้กว้างนับพันไร่และทำให้การเลี้ยงแกะได้ผลดีมาก อย่างไรก็ตามเขายังคงอาศัยอยู่ในบ้านที่เวิร์มเลกตันซึ่งตอนนั้นใหญ่กว่าอัลทอร์ปถึงสี่เท่า จอร์จร่ำรวยจนสามารถไปซื้อหมู่บ้านลิตเติลบริกตันและหมู่บ้านเกรทบริกตันจากทอมัส เกรย์ มาร์ควิสแห่งดอร์เซต และตัดสินใจย้ายมาอยู่บ้านอัลทอร์ป ต่อมาในปี ค.ศ. 1519 จอร์จ สเปนเซอร์ ก็ได้รับตำแหน่งอัศวินจากพระเจ้าเฮนรีที่ 8
กีฬาวิ่งสเกตลู่สั้นในเอเชียนเกมส์ฤดูหนาว 2017
กีฬาวิ่งสเกตลู่สั้นในเอเชียนเกมส์ฤดูหนาว 2017 เป็นการแข่งขันกีฬาวิ่งสเกตลู่สั้นที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 20–22 กุมภาพันธ์ พ.ศ. 2560 โดยได้จัดขึ้นที่สนามกีฬาสเกตน้ำแข็ง มะโกะมะไน 
ซึ่งครั้งนี้จะมีการแข่งขันทั้งหมด 8 รายการ คือ ประเภทชาย 4 รายการ และประเภทหญิง 4 รายการในการแข่งขันกีฬาวิ่งสเกตลู่สั้นครั้งนี้ มีประเทศเข้าแข่งขันทั้งสิ้น 17 ประเทศ โดยที่ประเทศออสเตรเลีย และประเทศนิวซีแลนด์อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
เต่าสแนปปิ้ง
เต่าสแนปปิ้ง หรือ เต่าฉก () เป็นสกุลของสัตว์เลื้อยคลานจำพวกเต่าสกุลหนึ่ง ใช้ชื่อวิทยาศาสตร์ว่า "Chelydra" ในวงศ์เต่าสแนปปิ้ง (Chelydridae) จัดเป็นเต่าขนาดใหญ่จำพวกหนึ่ง นอกเหนือไปจากสกุล "Macroclemys" หรือเต่าอัลลิเกเตอร์ ซึ่งเป็นเต่าน้ำจืดที่มีขนาดใหญ่ที่สุดในโลก
เป็นเต่ากินเนื้อขนาดใหญ่ พบกระจายพันธุ์ในทวีปอเมริกาทั้งอเมริกาเหนือ, อเมริกากลาง และอเมริกาใต้ โดยอาศัยในแหล่งน้ำระดับน้ำตื้นและขึ้นมาบนบกบ้าง แต่การกินอาหาร, ผสมพันธุ์ และการจำศีลในฤดูหนาวกระทำในน้ำทั้งสิ้น การขึ้นมาบนบกเป็นการแพร่กระจายไปในพื้นที่ใหม่ กินอาหารทั้งพืชและสัตว์ มีพฤติกรรมการหาอาหารต่างไปจากเต่าอัลลิเกเตอร์ตรงที่จะใช้การเคลื่อนย้ายหาเหยื่อหรืออยู่นิ่งกับที่เพื่อให้เหยื่อเข้ามาใกล้ แล้วค่อยฉกงับอย่างรุนแรง
แบ่งออกได้สามชนิด:
เหรียญที่ระลึก &quot;ครบรอบ 20 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945&quot;
"ครบรอบ 20 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"
เหรียญที่ระลึก "ครบรอบ 20 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" () เป็นเหรียญที่ระลึกครบรอบ 20 ปีในชัยชนะเหนือเยอรมนีในมหาสงครามของผู้รักชาติได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 7 พฤษภาคม ค.ศ. 1965
ลักษณะของเหรียญคือเป็นรูปวงกลมขนาด 32 มิลลิเมตรด้วยในวงกลมมีรูปทหารโซเวียตผู้ปลดปล่อยกำลังอุ้มเด็กพร้อมมีตัวเรียก 1945 และ 1965 ด้านหลังของเหรียญตรงขอบวงกลมมีอักษรที่เขียนว่า "20 ปีกับชัยชนะในมหาสงครามของผู้รักชาติ ค.ศ. 1941-ค.ศ. 1945" () ตรงกลางของเหรียญมีเลขโรมัน XX ด้านหลังเลขโรมันเป็นรูปแสงสว่างและดาวห้าแฉก